ΕΛΛΗΝΙΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**

ΠΕΡΙΦ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΚΡΗΤΗΣ

ΔΙΕΥΘΥΝΣΗ Δ/ΘΜΙΑΣ ΕΚΠΑΙΔΕΥΣΗΣ ΗΡΑΚΛΕΙΟΥ

**ΓΕΝΙΚΟ ΛΥΚΕΙΟ ΑΣΗΜΙΟΥ**

ΚΡΟΥΣΤΑΛΑΚΗΣ ΓΕΩΡΓΙΟΣ

 : 2893031093

: 2893032235

 @ : mail@lyk-asim.ira.sch.gr

: http://lyk-asim.ira.sch.gr

: Ασήμι, Τ. Κ. 70016

Ασήμι, 27 Νοεμβρίου 2023

Αριθμ. Πρωτ.: 385

ΠΡΟΣ: ΕΝΔΙΑΦΕΡΟΜΕΝΑ ΤΑΞΙΔΙΩΤΙΚΑ ΓΡΑΦΕΙΑ

**ΚΟΙΝ:** **Δ/ΝΣΗ Δ/ΘΜΙΑΣ Ν. ΗΡΑΚΛΕΙΟΥ**

**ΘΕΜΑ:**  **Πρόσκληση εκδήλωσης ενδιαφέροντος για την πενθήμερη εκπαιδευτική εκδρομή των μαθητών της Γ΄ Λυκείου στην Θεσσαλονίκη**.

Ο Διευθυντής του Γενικού Λυκείου Ασημίου σύμφωνα με την υπ.αρ. Υ.Α. 20883/ΓΔ4/12- 02-2020 (ΦΕΚ 456/τ.Β’/13-02-2020) που αφορά Εκδρομές-Εκπαιδευτικές επισκέψεις και μετακινήσεις μαθητών/τριών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας, προκηρύσσει την εκδήλωση ενδιαφέροντος από τα Ταξιδιωτικά Γραφεία για την πραγματοποίηση της εκπαιδευτικής εκδρομής της Γ΄ τάξης του σχολείου με τα παρακάτω στοιχεία:

**Στοιχεία εκδρομής –Προδιαγραφές**

1. Προορισμός: Θεσσαλονίκη με δυνατή ημερομηνία πραγματοποίησης της εκδρομής από 5/3/2024 μέχρι 10/3/2024.
2. Προβλεπόμενος αριθμός συμμετεχόντων: 32 μαθητές περίπου και 3 συνοδοί-καθηγητές.
3. Μεταφορικά μέσα: Μετάβαση στην Θεσσαλονίκη αεροπορικώς με απευθείας ναυλωμένη πτήση από Ηράκλειο και επιστροφή στο Ηράκλειο με βραδινή πτήση. Οι εκδρομείς θα μετακινούνται με τουριστικό λεωφορείο (όχι διώροφο) , που θα είναι στην αποκλειστική διάθεση τους για όλες τις ημερήσιες και νυχτερινές μετακινήσεις τους καθ’ όλη τη διάρκεια της εκδρομής, διαθέσιμο όλες τις ώρες. Το λεωφορείο θα πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένα έγγραφα οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κ.λ.π.) καθώς και να πληρεί όλες τις προϋποθέσεις ασφάλειας για τη μετακίνηση των εκδρομέων. Δεύτερος οδηγός όπου χρειάζεται.
4. Κατηγορία καταλύματος: 5 διανυκτερεύσεις, με ημιδιατροφή (πρωινό) σε ξενοδοχείο 4 αστέρων και άνω με δωμάτια δίκλινα ή τρίκλινα για τους μαθητές (χωρίς προσθήκη μεταλλικών κλινών ή ράντσων) και μονόκλινα για τους συνοδούς καθηγητές σε άριστη κατάσταση, κλιματιζόμενα με πρωινό σε μπουφέ. Στην προσφορά να αναφέρεται ρητά η κατηγορία και το όνομα του καταλύματος.

**Η προσφορά να περιλαμβάνει:**

* Ξενάγηση στα κυριότερα αξιοθέατα του ιστορικού κέντρου της Θεσσαλονίκης. Εκδρομή στο Έδεσσα, στο αρχαιολογικό χώρο της Βεργίνας και στο οχυρό Ρούπελ. Το πρόγραμμα είναι ενδεικτικό και μπορεί να αλλάξει λόγω έκτακτων αναγκών του σχολείου και καιρικών συνθηκών που επικρατούν την περίοδο εκείνη.
* Υποχρεωτική Ασφάλιση Ευθύνης Διοργανωτή σύμφωνα με την κείμενη νομοθεσία καθώς και πρόσθετη ασφάλιση σε περίπτωση ατυχήματος ή ασθένειας μαθητή ή συνοδού καθηγητή και μεταφορά του αν παραστεί ανάγκη.
* Προσφορά του πρακτορείου για ελεύθερα εισιτήρια για ανάλογο αριθμό μαθητών.
* Αποδοχή από μέρους του πρακτορείου ποινικής ρήτρας, σε περίπτωση αθέτησης των όρων του συμβολαίου (εγγυητική επιστολή) με ποσό που θα καθορίσει το σχολείο.
* Αντιμετώπιση περίπτωσης μη πραγματοποίησης της εκδρομής λόγω ανωτέρας βίας ή λόγω καιρικών συνθηκών.
* Επιστροφή του ποσού της εκδρομής σε μαθητή που λόγω ανωτέρας βίας ή ασθενείας ματαιωθεί η συμμετοχή του στην εκδρομή μέχρι και μια εβδομάδα πριν την αναχώρηση.
* Επιστροφή όλου του ποσού σε περίπτωση ματαίωσης της εκδρομής λόγω πανδημίας. Σε περίπτωση κρούσματος Covid -19 να περιλαμβάνεται το ξενοδοχείο καραντίνας.
* Άδεια λειτουργίας του τουριστικού πρακτορείου (ειδικό σήμα του ΕΟΤ).
* Κράτηση ξενοδοχείων να επιβεβαιώνεται γραπτώς (e-mail) μετά τη συμφωνία.
* Κράτηση αεροπορικών εισιτηρίων να επιβεβαιώνεται γραπτώς (e-mail).

Ότι υπάρχει στην προσφορά να επιβεβαιώνεται γραπτώς. Για όλες τις παραπάνω υπηρεσίες ζητείται η τελική συνολική τιμή με ΦΠΑ όλης της εκδρομής αλλά και η επιβάρυνση κάθε μαθητή ξεχωριστά. Στη συνολική τιμή και στην τιμή ανά μαθητή δε θα περιλαμβάνονται τυχόν παροχές του γραφείου. Με την προσφορά να κατατεθεί υποχρεωτικά και υπεύθυνη δήλωση ότι διαθέτει το ειδικό σήμα λειτουργίας τουριστικού γραφείου το οποίο πρέπει να βρίσκεται σε ισχύ. Στο έντυπο με τη προσφορά να βρίσκεται και η προσφορά με ηλεκτρονικό τρόπο (cd) σε word ή pdf ώστε να γίνεται εύκολα η ανάρτησή της στο διαδίκτυο.

Τα πρακτορεία καλούνται να υποβάλλουν στη Διεύθυνση του σχολείου σφραγισμένες προσφορές σε κλειστούς φακέλους το αργότερο μέχρι την Δευτέρα 11 Δεκεμβρίου και ώρα 11.00 π.μ. στην διεύθυνση του σχολείου όπου θα αναγράφονται αναλυτικά οι προσφερόμενες υπηρεσίες που αναφέρουμε παραπάνω και θα είναι σύμφωνες με την υπ.αρ. Υ.Α. 20883/ΓΔ4/12- 02-2020 (ΦΕΚ 456/τ.Β’/13-02-2020).

Η αξιολόγηση των προσφορών θα γίνει στο γραφείο του Διευθυντή την ίδια μέρα και την ίδια ώρα από την αρμόδια επιτροπή του Γενικού Λυκείου Ασημίου.

Ο ΔΙΕΥΘΥΝΤΗΣ

ΚΡΟΥΣΤΑΛΑΚΗΣ ΓΕΩΡΓΙΟΣ